Tukotukai
Tukotukai (Ctenomys) – graužikų gentis, priklausanti monotipinei tukotukinių (Ctenomyidae) šeimai. Paplitusi vidurinėje ir pietinėje Pietų Amerikoje. Kūnas kresnas, gana stambus. Galva didelė, ausys mažos, kaklas trumpas, uodega ilga, pėdos su nagais. Kailis ilgas. Žolėdžiai. Daugelis rūšių gyvena kolonijomis po žeme. Gyvena atviruose plotuose – stepėse, pievose, aukštikalnėse. Ispanų ir portugalų kalbose vadinami tuco-tuco (< iš gvar. tuku'tuku). Taip vadinami dėl garso, kurį skleidžia išgąsdinti patinai. Tukotukai laikomi žemės ūkio kenkėjais. Indėnų gaudyti maistui.